Brawn GP

**Brawn GP** oli brittiläinen Formula 1 -talli, joka kilpaili sarjassa kaudella 2009. Brawn GP nousi F1-sarjaan lopettaneen Honda-tallin paikalle. Talli nimettiin aiemmin Hondan tallipäällikkönä toimineen Ross Brawnin mukaan, josta tuli sekä uuden tallin päällikkö että omistaja maksettuaan Hondalle symbolisen yhden punnan hinnan siitä. Tallin kuljettajina toimivat koko kauden ajan entiset Honda-kuljettajat Jenson Button ja Rubens Barrichello.

Brawnin auto oli nopea talvitesteistä lähtien ja saavutti yhden kauden mittaisen historiansa aikana sekä kuljettajien että valmistajien maailmanmestaruudet, kahdeksan osakilpailuvoittoa ja neljä paalupaikkaa. Button voitti maailmanmestaruuden, Barrichello oli MM-sarjan kolmas. Menestyksekkään kauden jälkeen Ross Brawn myi tallinsa marraskuussa 2009 moottoritoimittaja Mercedes-Benzille *Daily Mail* -lehden arvion mukaan noin sadalla miljoonalla punnalla. Kaupan myötä tallin nimi muuttui kaudella 2010 Mercedes Grand Prixiksi.Brawn GP:n voittoprosentti on F1-talleista suurin 47%.

## Taustaa

Honda-talli oli ajautunut rahoitusvaikeuksiin kaudella 2008, ja vaikeuksien jatkuessa autovalmistajan oli lopulta pakko luopua F1-tallinsa toiminnan tukemisesta. Hondan tallipäällikkönä toiminut Ross Brawn osti tallin yhdellä punnalla jatkaakseen sen toimintaa. Talli nimettiin hänen mukaansa, ja se alkoi käyttää autoissaan Mercedeksen valmistamia moottoreita. Mercedes toimitti kauden alussa moottoreita ennestään jo McLarenille ja Force Indialle, joten kolmannen moottoriasiakkaan hyväksymiseen jouduttiin pyytämään erikoislupaa FIA:lta. Se myönnettiin 7. maaliskuuta 2009.

## Kausi 2009

### Kautta edeltäneet testit

 Tiedosto:Barrichello Barcelona testing (1).jpg
Poistumisilmoituksensa jälkeen Honda oli jatkanut edelleen uuden autonsa kehitystyötä, muttei ollut testannut sitä lainkaan. Edeltäjänsä suunnitteleman auton pohjalta jatkanut Brawn-talli suoritti uuden autonsa ensimmäiset testit vasta 6. maaliskuuta 2009, noin kolme viikkoa ennen kauden avauskilpailua. Jo tuolloin Brawn-autoilla ajettiin radan nopeimmat kierrokset. Syyksi poikkeukselliseen nopeuteen paljastuivat autojen pohjaan sijoitetut ilmanohjaimet, eli diffuusorit, joita tuolloin ivattiin lehdistön keskuudessa "*lumiauroiksi*".

Brawn oli kaudella 2009 yksi kolmesta tallista Williamsin ja Toyotan ohella, jotka käyttivät autojensa takaosaan sijoitettua kaksikerroksista diffuusoria kauden alusta alkaen. Diffuusori tuottaa downforcea takapäähän, jolloin sinne syntyy autoa rataan painavaa voimaa. Autoa rataan painavaa voimaa aikaansaavat myös auton siivet ja monet muut ilmanohjaimet, mutta tästä ylimääräisestä ohjaimesta aiheutunut hyöty oli poikkeuksellisen suuri. Ohjaimen ansiosta Brawn GP:n autolla pystyi ajamaan mutkissa nopeammin, sillä auton takapää ei lähtenyt luisumaan muille autoille liian suurissa mutkanopeuksissa. Diffuusoria käyttävien tallien kuljettajat ilmaisivat onnistuneiden testien jälkeen, että ohjaimen avulla saavutettaisiin jopa puolen sekunnin ero kierrosta kohden muihin talleihin.

Brawnin käyttämä nk. ”tupladiffuusori” katsottiin FIA:n laatimissa säännöissä kielletyksi ylimääräiseksi ilmanohjaimeksi, mutta auton takapään rakennetta muuttamalla ratkaisu oli saatu vastaamaan sääntöjä. Monet muutkin tallit olivat huomanneet tämän porsaanreiän säännöissä, mutta eivät hyödyntäneet sitä, koska pitivät ratkaisua silti sääntöjenvastaisena.

### Kauden kulku

#### Vahva alku ja diffuusorikiista

 Tiedosto:Jenson Button Australia 2009.jpg
Brawn aloitti kauden ennakkosuosikkina kautta edeltäneiden testien perusteella. Ennen ensimmäistä kilpailua tuomaristo antoi kuuden tunnin pohdinnan jälkeen virallisen hyväksynnän Brawnin diffuusoreille, vaikka Ferrari, Red Bull ja Renault protestoivatkin niitä vastaan. Kauden avauskilpailussa Australiassa Brawnin autot lunastivat niille asetetut odotukset, kun molemmat Brawn-kuljettajat ajoivat nopeimmat kierrokset aika-ajoissa ja voittivat kilpailun ylivoimaisesti. Paalupaikalta lähtenyt Jenson Button ohitti ruutulipun ensimmäisenä Brawn-kuljettajana. Heti ensimmäisessä kilpailussaan talli teki historiaa: debyyttikilpailussa paalupaikkaan oli aiemmin pystynyt vain Mercedes-Benz kaudella 1954 Ranskan GP:ssä ja kaksoisvoittoon tulokaskilpailussaan oli aiemmin yltänyt vain edellä mainittu talli samalla kaudella. Kuljettajina toimivat tuolloin Juan Manuel Fangio ja Karl Kling. Edellinen heti debyyttikilpailunsa voittanut talli oli viimeksi nähty kaudella 1977, jolloin Wolf-tallin kuljettaja Jody Scheckter voitti Argentiinan GP:n.

Malesian Sepangissa viikkoa myöhemmin Button otti tallille toisen perättäisen paalupaikan. Talli teki jälleen historiaa, sillä uusi talli oli lähtenyt paalulta kahdessa ensimmäisessä kilpailussaan viimeksi vuonna 1954, kun Fangio lähti Mercedes-Benzin autolla ensimmäisestä ruudusta sekä Ranskassa että Britanniassa. Jenson Button ajoi toisen voiton Brawn GP:lle. Kilpailun jälkeen FIA:n vetoomustuomioistuin totesi myös Brawnin käyttämät diffuusorit sääntöjen mukaisiksi, jonka jälkeen Buttonin maailmanmestaruutta alettiin pitää todennäköisenä. Muun muassa Renault'n tallipäällikkö Flavio Briatore piti päätöstä MM-sarjan ratkaisuna, ja entinen maailmanmestari Nigel Mansell ilmoitti pitävänsä Buttonin mestaruutta varmana.

#### Tasainen loppukausi

Brawn voitti kauden seitsemästä ensimmäisestä kilpailusta kuusi; vain Kiinan GP:ssä Red Bull -talli oli parempi ja sen kuljettajat juhlivat kaksoisvoittoa Buttonin jäätyä kolmanneksi. Seuraavissa kilpailuissa auton nopeus ei enää riittänyt voittoihin: Turkissa tuli tallin historian ensimmäinen keskeytys, kun Rubens Barrichellon vaihdelaatikko hajosi, Britannian GP:ssä Button jäi ensimmäistä kertaa kauden aikana palkintopallin ulkopuolelle sijoituttuaan kuudenneksi ja Saksan GP:ssä Brawnin auto jäi ensimmäistä kertaa kauden aikana palkintojen ulkopuolelle. Kilpailun jälkeen *The Times* -lehden mukaan Nürburgringilla pystyi ”*tuntemaan Brawn-leirin uppoavan tunnelman*”. Buttonin vauhti ei enää ollut alkukauden voittoputken tasolla, mutta hän sijoittui tasaisesti pistesijoille. Barrichello taas pystyi todistamaan epäilijöille, että Brawn oli vielä kilpailukykyinen voittamalla Euroopan GP:n Valenciassa. Vaisun Belgian GP:n jälkeen talli otti Italian GP:ssä Monzan radalla ensimmäisen kaksoisvoittonsa sitten Monacon GP:n, kun Barrichello voitti ja MM-sarjaa johtava Button sijoittui toiseksi. Kyseessä oli tallin historian viimeinen voitto.

Kauden toiseksi viimeisessä kilpailussa Brasilian GP:ssä Brawn varmisti sekä kuljettajien että valmistajien maailmanmestaruudet, kun Button sijoittui riittävästi viidenneksi. Aiempana päivänä Barrichello oli ajanut Brawnin historian viimeisen paalupaikan, mutta putosi itse kilpailussa tallikaverinsa taakse. Talli teki tuolloin historiaa olemalla ensimmäinen F1-talli, joka voitti valmistajien mestaruuden debyyttikaudellaan. Brawn saavutti viimeisen palkintopallisijoituksensa kauden viimeisessä kilpailussa Abu Dhabissa, kun Jenson Button sijoittui kolmanneksi.

Brawn ajoi historiansa aikana 17 kilpailua, voitti niistä kahdeksan ja ajoi neljästi paalupaikalle. Talli saavutti pisteitä jokaisesta ajamastaan kilpailusta.

### Myyminen

Menestyksekkään kauden jälkeen autovalmistaja ja F1-sarjan moottoritoimittaja Mercedes-Benz kiinnostui tallista, joka oli saavuttanut menestystä ajamalla heidän moottoreillaan. Marraskuussa 2009 tallikauppa Mercedes-Benzin kanssa julkistettiin. Kaupan myötä talli muuttui kaudella 2010 Mercedes Grand Prixiksi. Brittiläinen *Daily Mail* arvioi Brawnin tienanneen kaupasta noin 100 miljoonaa puntaa.

## Sponsorit

26. maaliskuuta Brawn GP ilmoitti tehneensä ensimmäisen sponsorisopimuksensa brittiläisen vaatevalmistaja Henri Lloydin kanssa. Yhtiön logo näkyi tallin autoissa ja Henri Lloyd toimitti tallille vaatteet ja fanitekstiilit. Seuraavana päivänä 27. maaliskuuta *Times*-lehti ilmoitti, että Richard Bransonin johtamasta Virgin Groupista tuli Brawnin ensimmäinen suursponsori. Kauden lopulla Virgin ilmoitti harkitsevansa sponsorisopimusta Brawnin ja uuden tallin Manorin välillä. Ross Brawn piti tässä vaiheessa Virginin jatkoa epärealistisena. Virginin jatkon epävarmuuden aikana talli solmi sveitsiläinen MIG Investmentsin kanssa kolmivuotisen sponsorisopimuksen, josta tiedotettiin 17. huhtikuuta 2009.

Näiden lisäksi Brawn solmi muutamia sopimuksia yksittäisiin kisoihin: 17. syyskuuta Brawn GP ilmoitti solmineensa yhden kilpailun mittaisen sponsorisopimuksen Canonin kanssa. Sopimus kattoi 27. syyskuuta Singaporessa ajetun iltakisan. Canonin logot oli sijoitettu Brawn-autojen kylkeen. Espanjan GP:ssä Brawnin sponsoriksi ryhtyi Sony Pictures, joka sijoitti auton takasiipeen mainoksen uudesta elokuvastaan *Terminator – Pelastus*.

* Henri Lloyd
* Virgin
* MIG Investments
* Ray-Ban
* NCE
* PerkinElmer Instruments
* Terminator Salvation
* Willans
* Gieves & Hawkes
* Graham-London
* Canon
* Banco do Brasil
* Mapfre
* TNT Energy Drink
* Qatar Telecom

## Tulokset kilpailuittain

**Lihavointi** tarkoittaa paalupaikkaa, *kursivointi* kilpailun nopeinta kierrosta. Muut selitteet löytyvät täältä.

1. ↑ 1,0 1,1 Brawn GP korvaa Hondan F1-sarjassa ***Komentosarjavirhe: Moduulia ”verkkoviite” ei ole.***. Malline:Kotoista päiväys. Viitattu Malline:Kotoista päiväys. Malline:IETF-kielisymboli
2. ↑ 2,0 2,1 2,2 Brawn-tallista tulee Mercedes Grand Prix ***Komentosarjavirhe: Moduulia ”verkkoviite” ei ole.***. Malline:Kotoista päiväys. Viitattu Malline:Kotoista päiväys. Malline:IETF-kielisymboli
3. ↑ 3,0 3,1 3,2 Brawn tienasi tallikaupasta hurjat miljoonat ***Komentosarjavirhe: Moduulia ”verkkoviite” ei ole.***. Malline:Kotoista päiväys. Viitattu Malline:Kotoista päiväys. Malline:IETF-kielisymboli
4. ↑ STATS F1: Statistics Constructors - Wins - By number • STATS F1 ***Komentosarjavirhe: Moduulia ”verkkoviite” ei ole.***. Viitattu Malline:Kotoista päiväys. Malline:IETF-kielisymboli
5. ↑ Brawn GP:n moottorit vaativat erikoisluvan ***Komentosarjavirhe: Moduulia ”verkkoviite” ei ole.***. Malline:Kotoista päiväys. Viitattu Malline:Kotoista päiväys. Malline:IETF-kielisymboli
6. ↑ Brawn GP take over Honda Racing ***Komentosarjavirhe: Moduulia ”verkkoviite” ei ole.***. Malline:Kotoista päiväys. Malline:IETF-kielisymboli
7. ↑ 7,0 7,1 7,2 "Lumiaura" Brawn GP:n salaisuutena? - MTV3.fi
8. ↑ Diffuusorit läpäisivät katsastuksen ***Komentosarjavirhe: Moduulia ”verkkoviite” ei ole.***. Malline:Kotoista päiväys. MTV3 Oy. Viitattu Malline:Kotoista päiväys. Malline:IETF-kielisymboli
9. ↑ Brawn GP kaksoisvoittoon ***Komentosarjavirhe: Moduulia ”verkkoviite” ei ole.***. Malline:Kotoista päiväys. MTV3 Oy. Viitattu Malline:Kotoista päiväys. Malline:IETF-kielisymboli
10. ↑ Brawnin suoritus edellisen kerran 1954 ***Komentosarjavirhe: Moduulia ”verkkoviite” ei ole.***. Malline:Kotoista päiväys. MTV3.fi. Viitattu Malline:Kotoista päiväys. Malline:IETF-kielisymboli
11. ↑ FIA hyväksyi diffuusorit, Brawnin auto laillinen ***Komentosarjavirhe: Moduulia ”verkkoviite” ei ole.***. Malline:Kotoista päiväys. Viitattu Malline:Kotoista päiväys. Malline:IETF-kielisymboli
12. ↑ Nyt tulee faktaa: Mikä h\*\*\*\*\*tin diffuusori? ***Komentosarjavirhe: Moduulia ”verkkoviite” ei ole.***. Malline:Kotoista päiväys. Ilta-sanomat. Viitattu Malline:Kotoista päiväys. Malline:IETF-kielisymboli
13. ↑ Briatore: MM-sarja päättyi Australiassa ***Komentosarjavirhe: Moduulia ”verkkoviite” ei ole.***. Malline:Kotoista päiväys. MTV3 Oy. Viitattu Malline:Kotoista päiväys. Malline:IETF-kielisymboli
14. ↑ Nigel Mansell: Jenson Buttonin maailmanmestaruus on jo varma ***Komentosarjavirhe: Moduulia ”verkkoviite” ei ole.***. Malline:Kotoista päiväys. Viitattu Malline:Kotoista päiväys. Malline:IETF-kielisymboli
15. ↑ F1-lehdistökatsaus: Bioninen mies voitti kuin Senna ***Komentosarjavirhe: Moduulia ”verkkoviite” ei ole.***. Malline:Kotoista päiväys. Viitattu Malline:Kotoista päiväys. Malline:IETF-kielisymboli
16. ↑ Buttonin mestaruuden takana kylmät hermot ja Ross Brawn ***Komentosarjavirhe: Moduulia ”verkkoviite” ei ole.***. Malline:Kotoista päiväys. Viitattu Malline:Kotoista päiväys. Malline:IETF-kielisymboli
17. ↑ 17,0 17,1 Brawn GP:lle suursponsori ***Komentosarjavirhe: Moduulia ”verkkoviite” ei ole.***. Malline:Kotoista päiväys. MTV3 Oy. Viitattu Malline:Kotoista päiväys. Malline:IETF-kielisymboli
18. ↑ Brawnin ja Virginin yhteistyö päättymässä ***Komentosarjavirhe: Moduulia ”verkkoviite” ei ole.***. Malline:Kotoista päiväys. MTV3 Oy. Viitattu Malline:Kotoista päiväys. Malline:IETF-kielisymboli
19. ↑ Brawn GP Confirms Partnership with MIG Investments ***Komentosarjavirhe: Moduulia ”verkkoviite” ei ole.***. Malline:Kotoista päiväys. F1 minute. Viitattu Malline:Kotoista päiväys. Malline:IETF-kielisymboli
20. ↑ Brawn GP confirms partnership with Canon for Singapore Grand Prix ***Komentosarjavirhe: Moduulia ”verkkoviite” ei ole.***. Malline:Kotoista päiväys. Brawn Gp. Viitattu Malline:Kotoista päiväys. Malline:IETF-kielisymboli
21. ↑ Brawn GP confirms Canon partnership for Singapore ***Komentosarjavirhe: Moduulia ”verkkoviite” ei ole.***. Malline:Kotoista päiväys. Viitattu Malline:Kotoista päiväys. Malline:IETF-kielisymboli
22. ↑ Brawn GP partner with Terminator Salvation in Spain ***Komentosarjavirhe: Moduulia ”verkkoviite” ei ole.***. Malline:Kotoista päiväys. Brawn Gp. Viitattu Malline:Kotoista päiväys. Malline:IETF-kielisymboli
23. ↑ ChicaneF1.com